钦定古今图书集成/理学汇编/字学典/第079卷 > 《题怀素千文真迹后》前人
## 钦定古今图书集成/理学汇编/字学典/第079卷 > 《题怀素千文真迹后》前人

秃师少来负书颠，芭蕉万叶凝松烟。自矜二王无我
法，懒与融师称小钱。邬参军语钗股折，张长史笔惊
沙翩。夏云漏雨各自态，寒猿渴骥俱奔泉。垂一千年
龙剑出，过八百字骊珠圆。毋论貂尾贵难续，即赏虎
贲神不全。戈法宛然自堪辩，司空纵似亦可怜。紫微
初入六一舫，彩霞再堕剡溪船。《河南哀册》右军札，白